SL Uradni list Evropske unije C 320/2

Objava zahteve po registraciji na podlagi člena 6(2) Uredbe (EGS) št. 2081/92 o zaščiti označb porekla in geografskih označb

(2005/C 320/02)

Ta objava podeljuje pravico do ugovora na podlagi členov 7 in 12d navedene uredbe. Vsak ugovor tej zahtevi mora biti poslan s posredovanjem pristojnega organa države članice, države članice STO ali tretje države, priznano v skladu s členom 12(3) v roku šestih mesecev od te objave. Spremljajoče utemeljitve za objavo so navedene spodaj in zlasti po točki 4.6 jih je treba šteti za upravičene na podlagi Uredbe (EGS) št. 2081/92.

POVZETEK

UREDBA SVETA (EGS) št. 2081/92

„GATA-HURDES“

ES št.: ES/00121/28.3.2000

ZOP (X) ZGO ( )

Ta povzetek je informativne narave. Vsi zainteresirani in zlasti proizvajalci zadevnih ZOP ali ZGO se lahko s celotno specifikacijo seznanijo na nacionalni ravni ali pri pristojnih službah Evropske komisije (1)

1. Pristojna služba države članice:

Naziv: Subdirección General de Sistemas de Calidad Diferenciada Dirección General de Alimentación Secretaría General de Agricultura y Alimentación del Ministerio de Agricultura, Pesca y Alimentación de España Naslov: Infanta Isabel, E-28071 Madrid Telefon: (34-91) 347 53 94 Telefaks: (34-91) 347 54 10 E-mail: sgcaproagro@mapya.es

2. Vlagatelj

Srečanje predstavnikov zadružnih in zasebnih mlinov:

— Sdad. Ltda. La Peraliega. Ctra. Cilleros, Km 1. E-10896, Perales del Puerto (Cáceres). Dejavnost: stiskalnica za olje.

— Sdad. Coop. Ltda. San Dámaso. Donoso Cortés, 45. E-10890, Valverde del Fresno (Cáceres). Dejavnost: stiskalnica za olje in pakirnica.

— Antonio Pascual Alemán, S.L. Avd. Sierra de Gata, 36. E-10896, Perales del Puerto (Cáceres). Dejavnost: stiskalnica za olje in pakirnica.

— Jacoliva. S.L. Avd. de la Paz, 5 E-10813 Pozuelo de Zarzón (Cáceres). Dejavnost: stiskalnica za olje in pakirnica.

— INDEXTRA. S.L. Llano de la Dehesilla, s/n E-10691, galisteo (Cáceres). Dejavnost: stiskalnica za olje in pakirnica

— FEJIDOSA. Cruce de Mohedas, s/n. E-10664, Mohedas de Granadilla (Cáceres). Dejavnost: stiskalnica za olje in pridelava oljk.

— Sdad. Coop. Ltda. San Martín. San Isidro. E-10892, Corredera 12 (Cáceres). Dejavnost: stiskalnica za olje.

— Sdad. Coop. Ltda. Sierra de Gata. Gabriel y Galán 9. E-10850 Hoyos (Cáceres). Dejavnost: stiskalnica za olje.

3. Vrsta proizvoda

Ekstra deviško olivno olje. Razred 1.5 — Olja in maščobe

4. Specifikacija

(povzetek pogojev iz člena 4(2))

4.1. Ime: „Gata-Hurdes“.

4.2. Opis: Ekstra deviško olivno olje, pridobljeno iz oljke (Olea europaea), ki pripada sorti Manzanilla Cacereña in izpolnjuje vse zahteve specifikacije.

Organoleptične lastnosti olja, ki ga ločijo od drugih olj, so njegova odlična aroma, njegov blago grenak ali sploh negrenak ter rahlo pikanten okus. Zato je aromatičnega in blagega okusa.

Ko je sadež zrel, je zlato rumene barve. Lahko je pridih zelene barve, če je olje pridobljeno iz oljk, obranih pred procesom ali v procesu spreminjanja barve.

Fizikalne in kemijske lastnosti kažejo, da gre za gosto olje s specifično vsebnostjo kislih maščob: zanj je značilno visoko razmerje nenasičenih/nasičenih maščobnih kislin in oleinskih/linoleinskih kislin, z razmerjem oleične kisline nad 75 %. Odlikuje ga tudi visoka odpornost na žarkost.

4.3. Geografsko območje: Hribovita področja v severnem predelu regije Cáceres, v avtonomni pokrajini Extremadura v zahodni Španiji. Naravna področja Sierra de Gata, Hurdes, Gabriel y Galán, Valle del Ambroz, Jerte in La Vera. Območje obsega 84 občin in se razteza na 449 430 hektarjih, oljčni nasadi pa pokrivajo 30 329 hektarjev.

4.4. Dokazilo o poreklu: Regulativni organ upravlja s sistemom za zagotavljanje kakovosti in porekla s pomočjo certifikacijskega organa, ki je določen za nadzor oljčnih nasadov, prevoz oljk v stiskalnico za olje, proizvodni proces, skladiščenje, pakiranje in trženje, na podlagi oljčnih nasadov, registrov za stiskalnice olja ter industrijskih registrov, inšpekcij, odvzema vzorcev ter analiz in nadaljnjega spremljanja končnega proizvoda. Regulativni organ je pooblaščen, da izda potrdilo o ustreznosti proizvoda, ki je v skladu s pogoji, določenimi s specifikacijo. Proizvodi s potrdilom o ustreznosti, so ločeno označeni s posebno črno označbo, ko so dani v promet.

4.5. Metoda pridobivanja: Na celem območju so oljčni nasadi tipično ali tradicionalno zelo zgoščeni in pogosto presegajo 250 dreves na hektar, po čemer se to območje tudi razlikuje od drugih območij gojenja oljk.

V območjih z bolj strmimi pobočji se tradicionalno uporablja terasiranje, pri čemer je otežena obdelava z mehanizacijo.

Pri tradicionalnem načinu razmnoževanja se uporabljajo leseni podtaknjenci iz krošnje, ki so pridobljeni iz mladih vej, ki ostanejo po obrezovanju. Vzporedno s tradicionalnim načinom se pojavljajo tudi prvi nasadi z rastlinskim materialom, ki izhaja iz pollesenih podtaknjencev, ki se zakoreninijo z razprševanjem.

Značilno za gojenje oljk na zaščitenih območjih je to, da temeljijo na tehnikah, ki se počasi razvijajo.

Prav tako je značilno množično uvajanje ekoloških načinov pridelave.

Na modernih posestvih se orje s traktorjem in kultivatorjem dvakrat do trikrat letno, običajno pomladi in v začetku poletja.

Gnoji se s škropljenjem tal s mešanimi umetnimi gnojili.

Pri obrezovanju gre razvoj v smeri od popolnoma svobodnih oblik obrezovanja do nizkih dreves, ki so primernejša za obiranje namiznih oljk.

Oljke so obrane neposredno z drevesa v času, ki ga določijo ustrezni strokovnjaki.

Plodovi prihajajo neposredno z nasadov, iz registra posestev za gojenje oljk, ki ga vodi regulativni organ.

Plodovi, ki so obrani neposredno z dreves, morajo biti ločeni od tistih, ki so pobrani s tal.

Prevoz se izvaja v trdih zabojnikih, ki izpolnjujejo zahteve glede čistoče in zaščite plodov.

Pri razkladanju v stiskalnici za olja je treba paziti na kakovost plodov, posebno pozornost je treba posvetiti čistoči in nepoškodovanosti plodov ter odsotnosti bolezni in škodljivcev.

S čistilno napravo se oljk nikakor ne sme umazati.

Serije pridelka morajo biti jasno označene.

Kakovost proizvoda se ohranja skozi ves proces in v vsakem od različnih sistemov.

Pridobljeno olje se skladišči v ustrezno označenih trdih zabojnikih, ki morajo izplnjevati zahteve glede higiene in čistoče iz specifikacije.

Pakiranje olja, zaščitenega z označbo porekla „Gata-Hurdes“, mora potekati na določenem geografskem območju, kot ga predpišejo vlagatelji. To je potrebno za zaščito kakovosti in zagotovitev sledljivosti porekla proizvoda ter nadzora v celotnem procesu do končnega certificiranja.

Proces je končan, ko je embalaža opremljena z oštevilčeno označbo na hrbtni strani, ki zagotavlja ustreznost kakovosti in porekla proizvoda. Označbo na hrbtni strani izda regulativni organ, ki ima naslednje zdolžitve, določene s poslovnikom, glede:

zemljišča: območje pridelave;

proizvodov: proizvodi, ki so zaščiteni z označbo, ne glede ne stopnjo predelave, skladiščenja, pakiranja, razdeljevanja in trženja proizvodov;

oseb: osebe, imenovane v različnih registrih.

Da se nadzornemu organu zagotovita sledljivost in nadzor nad celotnim procesom in, da se zavaruje kakovost zaščitenega proizvoda, mora biti pakiranje opravljeno v geografskem območju, ki je določeno v oddelku C te specifikacije.

Pakiranje mora biti opravljeno v določenem geografskem območju, da se zagotovi kakovost proizvoda. To je potrebno, ker je gorsko področje težko dostopno in prevoz nepakiranega olja bi izpostavil olje neprimernim okoljskim razmeram, ki bi jih daljši transport še poslabšal. To bi nedvomno vplivalo na organoleptične značilnosti olja in povzročilo spremembo njegovh tipičnih lastnosti, določenih z označbo.

Edino olja, ki jih je potrdil regulativni organ, se lahko pakirajo pod označbo porekla, in to v paketih, ki so odobreni in klasificirani z označbami im označbami na hrbtni strani, ki so v skladu s pravili regulativnega organa.

4.6. Povezava: Relief te pokrajine, ki je določen z označbo, je tipičen za ta hriboviti svet, ki se razteza po južnih pobočjih osrednje Cordillere, na višini od 400 do 2 000 metrov. Oljčni nasadi so na nižjih nadmorskih višinah do okoli 800 m.

Tla so nastala na kremenasti podlagi, večinoma na granitnih skalah, ki jih na širokih površinah obdajata skrilavec in peščenjak.

Glede podnebja ima po besedah J. Papadakisa to področje zime „Avena Cálido“ (topli oves), razen v severo — vzhodnem delu, ki je pod vplivom področja Gredos, za katerega je značilna zima „Avena Fresco“ (mrzli oves). Poletja so vrste „Maíz“ (koruza). Poprečne letne padavine so med 600 in 1 300 mm in zato uvrščamo to območje med prehodna območja vlažnega in suhega sredozemskega podnebja.

Skoraj celotno zaščiteno območje leži v dolini reke Tajo. Glavne reke, ki tvorijo porečje so reke Tietar, Jerte, Eljas in Alagón.

Z izkopavanji v zahodnjem delu regije, v občinah Valverde del Fresno, Eljas, San Martín de Trevejo y Villamiel, so v usedlinah, ki segajo v obdobje rimskega imperija, odkrili kamnite arheološke ostanke, povezane s stiskanjem olja.

Verjetno je zaradi osvojenih mednarodnih priznanj Sierra de Gata že od začetka stoletja regija, ki je zaradi svojih olj znana zunaj Španije. Poprečna proizvodnja olja je bila 650 000 litrov, poleg tega so stiskali oljčne usedline in izdelovali mila.

V pokrajini Herdes so oljke bile in ostajajo glavni kmetijski proizvod, z zgodovino, ki sega nazaj približno tako daleč kot v pokrajini Sierra da Gata.

V ostalih regijah, ki so določene z označbo, so bile oljke glavni proizvod, dokler niso uvedli pridelovanja modernih plodov in razširili namakanja kmetijskih površin.

Kolikor je znano, izvirajo vsa oljčna drevesa ene sorte iz enega samega oljčnega drevesa, ki je verjetno nastal s cepljenjem avtohtonega divjega oljčnega drevesa z drugo vrsto dreves. Dejstvo, da je na območju, ki je določeno z označbo, prisotna le ena sorta oljčnih dreves, je jasen pokazatelj homogenosti te pokrajine.

Stoletja stara oljčna drevesa te sorte najdemo že v šestnajstem stoletju. Manzanilla Cacereña je ena od štiriindvajsetih glavnih sort oljčnih dreves v Španiji, prevladuje v severnem delu province Cáceres, kjer je 47 % vseh oljčnih dreves v državi.

Sorta ni zelo odporna, zlahka se ukorenini in se dobro prilagodi na revna tla in mrzla območja. Cveti zgodaj, je samozadostna in ima nizko stopnjo zakrnitve plodov. Plodovi zorijo zgodaj in neenakomerno, zlahka se trgajo, kar omogoča lažje strojno obiranje.

Sorta je zanimiva zaradi svoje dvojne uporabnosti v kulinarične namene in za mletje, zaradi hitre proizvodnje, visoke in stalne produktivnosti v normalnih razmerah za gojenje. Vsebnost olja je nizka, približno 15 % mokre snovi.

4.7. Organ, pooblaščen za preverjanje skladnosti proizvodov s specifikacijo:

Naziv: Consejo Regulador de la Denominación de Origen Gata — Hurdes Naslov: Apartado 25, E-10850 Hoyos (Cáceres) Telefon: 927 51 45 28 Telefaks: 927 51 45 28

V skladu s členom 10 Uredbe Sveta št. 2081/92 regulativni organ izpolnjuje zahteve, ki so določene s standardom EN 45011 z dne 26. junija 1989 v zvezi s certifikacijskimi organi za kmetijske proizvode in živila.

4.8. Označevanje: Označba, ki potrjuje, da ekstra deviško olje izpolnjuje merila, ki jih določa regulativni organ, je verificiran z označbo na hrbtni strani embalaže proizvoda. Označbe tiska Fábrica Nacional de Moneda y Timbre in so oštevilčene z zaporednimi številkami, da se onemogočijo razmnoževanje in poneverbe. Zaščiteno ime mora nositi zaščitni tovarniški znak.

4.9. Nacionalne zahteve: Nacionalni zakonodaja, ki zadeva označbo porekla „Gata-Hurdes“ je:

Ley 25/1970, de 2 de diciembre, Estatuto de la Viña, del Vino y de los Alcoholes y en su Reglamento aprobado por el Decreto 835/1972, de 23 de marzo.

Real Decreto 728/1988, de 8 de julio, por el que se indica la normativa a que debe ajustarse las Denominaciones de Origen, genéricas y específicas, de productos no vínicos.

Real Decreto 1643/1999 de 22 de Octubre, por el que se regula el procedimiento para la tramitación de las solicitudes de inscripción en el Registro Comunitario de las Denominaciones de Origen Protegidas y de las Indicaciones Geográficas Protegidas.

(1) Evropska komisija – Generalni direktorat za kmetijstvo – Enota za kakovost kmetijskih proizvodov – B-1049 Bruselj.